ร้านกาแฟบรรยากาศดีแนววินเทจ เปิดเพลงฟังสบาย สามารถจอดรถริมถนนหน้าร้านหรือซอยเล็กๆด้านข้าง มีให้เลือกนั่งห้องแอร์ด้านในพร้อมฟินกับของแต่งบ้านยุคเก่า หรือนั่งด้านนอกใต้ร่มไม้ครึ้มๆตอนอากาศดีๆ
อาหารมีให้เลือกหลากหลาย สั่งกาแฟไป 2 อย่าง คาปูชิโนและมอคค่า รสชาดโอเค ถ้าอยากได้หวานน้อยต้องบอก อาหารที่สั่งมี 1)สปาเก้ตตี้ขี้เมากุ้งปลาหมึก วัตถุดิบคุณภาพดีรสขี้เมาจัดจ้าน แต่ถ้ากลัวเค็มต้องบอกให้เค้าอ่อนเค็มนิดนึง 2) เกี๊ยวซ่าทอด ทอดมาได้กรอบอร่อยแต่เค็มค่ะ  3) ปีกไก่ทอด อร่อยดีค่ะ ช่วงนี้ทางร้านเลิกขายเค้กไปแล้ว เมนูของหวานจะเป็นพวกปังเย็นแต่ไม่ได้ลองทาน โดยรวมแล้วโอเค ถ้าผ่านมาลองแวะมาใช้บริการดูนะคะ